open-index/open-wikipedia-markdown huggingface dataset:
অনুরাধা কোইরালা

**অনুরাধা কোইরালা** (জন্ম ১৪ এপ্রিল ১৯৪৯) হলেন একজন নেপালি সমাজকর্মী এবং “মৈতি নেপাল” নামক একটি অলাভজনক সংস্থার প্রতিষ্ঠাতা। সংস্থাটি যৌনদাসত্ব ও পাচারের শিকার নির্যাতিত নারীদের নিয়ে কাজ করে থাকে। ২০১৮ সালের ১৭ জুন নেপাল সরকার তাকে বাগমতী প্রদেশের ১ম গভর্নর হিসেবে নিয়োগ দিয়েছিল। তিনি ২০১৯ সালের ২৩শে নভেম্বর পর্যন্ত এই পদে অধিষ্ঠিত ছিলেন।

## পুরস্কার ও স্বীকৃতি

* ১৯৯৯ সালে সেরা সমাজকর্মী (নেপাল) পুরস্কার
* ১৯৯৯ সালে প্রবাল গোর্খা দক্ষিণ বাহু পদক (নেপাল
* ২০০২ সালে ত্রিশক্তিপট্ট পুরস্কার
* ২০০৬ সালে পিস অ্যাবে ফাউন্ডেশন থেকে কারেজ অব কনসেন্স পুরস্কার
* ২০০৭ সালে জার্মান ইউএনআইএফএম পুরস্কার। একই বছর সালে রানী সোফিয়া রৌপ্যপদক পুরস্কার।

ক্যালিফোর্নিয়ার লস অ্যাঞ্জেলেসে তাকে *সিএনএন হিরোস অ্যাওয়ার্ড ২০১০* প্রদান হয়েছিল। মঞ্চে ডেমি মুর এবং অ্যাশটন কুচার তাকে পরিচয় করিয়ে দিয়েছিলেন।

২০১৪ সালে তিনি মাদার তেরেসা পুরস্কারও পেয়েছিলেন।

## তথ্যসূত্র

## বহিঃসংযোগ
* মৈতি নেপাল
* পিস অ্যাবে ফাউন্ডেশন থেকে কারেজ অব কনসেন্স পুরস্কারপ্রাপ্তদের তালিকা
* সিএনএন হিরোস

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:দার্জিলিঙের ব্যক্তি
বিষয়শ্রেণী:বাগমতী প্রদেশের গভর্নর
বিষয়শ্রেণী:নেপালি হিন্দু
বিষয়শ্রেণী:নেপালি সমাজকর্মী
বিষয়শ্রেণী:নেপালি সক্রিয়কর্মী
বিষয়শ্রেণী:নেপালে মানব পাচার
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:ওখলঢুঙ্গা জেলার ব্যক্তি
বিষয়শ্রেণী:নেপালে নারী অধিকার
বিষয়শ্রেণী:গুরুং ব্যক্তি
পোল লঁজ্যভাঁ

**পোল লঁজ্যভাঁ** (; ২৩শে জানুয়ারি ১৮৭২ – ১৯শে ডিসেম্বর ১৯৪৬) একজন ফরাসি পদার্থবিজ্ঞানী ছিলেন। তিনি ১৮৭২ সালে ফ্রান্সের রাজধানী প্যারিসে জন্মগ্রহণ করেন। সেখানে বিজ্ঞান বিষয়ে উচ্চশিক্ষা সম্পন্ন করে তিনি ইংল্যান্ডের ক্যামব্রিজ বিশ্ববিদ্যালয়ের ক্যাভেনডিশ গবেষণাগারে জে জে টমসনের অধীনে গবেষণা করতে যান। সেখান থেকে ফেরত এসে তিনি প্যারিসের সর্বন বিশ্ববিদ্যালয়ে যোগ দেন এবং ১৯০২ সালে পদার্থবিজ্ঞানে ডক্টরেট উপাধি লাভ করেন। নোবেল পুরস্কার বিজয়ী পিয়ের ক্যুরি ছিলেন তাঁর ডক্টরাল উপদেষ্টা। পিয়ের ক্যুরির মৃত্যুর পরে তিনি বিধবা মারি ক্যুরির সঙ্গী ছিলেন। ১৯০৪ সালে তিনি কোলেজ দ্য ফ্রঁসে পদার্থবিজ্ঞানের অধ্যাপক হিসেবে যোগদান করেন। ১৯২৬ সালে তিনি প্যারিস নগরীর শিল্প পদার্থবিজ্ঞান ও রসায়ন উচ্চশিক্ষা প্রতিষ্ঠানের (একল স্যুপেরিয়র দ্য ফিজিক এ দ্য শিমি আঁদ্যুস্ত্রিয়েল দ্য লা ভিল দ্য পারি, École supérieure de physique et de chimie industrielles de la Ville de Paris) পরিচালক পদে নিযুক্তি পান। ১৯৩৪ সালে তাঁকে বিজ্ঞান অ্যাকাডেমির সদস্যপদে নির্বাচিত করা হয়।

লঁজ্যভাঁ চৌম্বকত্বের উপরে তাঁর গবেষণাকর্মের জন্য সবচেয়ে বেশি স্মরণীয়। তিনি লঁজ্যভাঁ গতিবিজ্ঞান ও লঁজ্যভাঁ সমীকরণের সৃষ্টিকর্তা। এছাড়া ১ম বিশ্বযুদ্ধের শেষদিকে ১৯১৬-১৭ সালে তিনি (কোঁস্তঁতাঁ শিলভস্কি'র সাথে) পিয়ের ক্যুরি-র গবেষণাকর্মের উপর ভিত্তি করে অতিশাব্দিক প্রতিধ্বনিভিত্তিক অবস্থান নির্ণয় কৌশল ব্যবহার করে ডুবোজাহাজ খুঁজে বের করার একটি পদ্ধতি বের করেন। তিনি ফ্রান্সে আলবের্ট আইনষ্টাইনের তত্ত্বগুলি প্রচার ও প্রসারে সাহায্য করেন।

১৯৩০-এর দশকে ফ্রান্সের ভিশি সরকার তাঁকে ফাশিবাদের বিরুদ্ধচারিতা করার অপরাধে গ্রেপ্তার করে। তিনি দ্বিতীয় বিশ্বযুদ্ধের প্রায় পুরোটা সময় নিজগৃহে বন্দীদশায় অতিবাহিত করেন। ১৯৪৪ থেকে ১৯৪৬ সাল পর্যন্ত তিনি মানবাধিকার লিগের সভাপতি ছিলেন; এসময় তিনি সাম্যবাদী দলে যোগদান করেন। ১৯৪৬ সালের ১৯শে ডিসেম্বর তারিখে ৭৪ বছর বয়সে তিনি মৃত্যুবরণ করেন। প্যারিসের পঁতেওঁ সমাধিমন্দিরে তাঁর সমাধিটি অবস্থিত।

## তথ্যসূত্র

বিষয়শ্রেণী:ফরাসি পদার্থবিজ্ঞানী
বিষয়শ্রেণী:১৮৭২-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফরাসি সক্রিয়কর্মী
বিষয়শ্রেণী:কপলি পদক বিজয়ী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
অঙ্গুর বাবা জোশি

**অঙ্গুর বাবা জোশি** (১৫ আগস্ট, ১৯৩২- ২০ জুন, ২০২০) ছিলেন একজন নেপালি সমাজকর্মী এবং নেপালের প্রথম নারী অধ্যক্ষ। তিনি ২০২০ সালে ৮০ বছর বয়সে নেপালের কাঠমান্ডুতে মৃত্যুবরণ করেছেন। তিনি নেপালের শিক্ষাব্যবস্থায় প্রগতিশীল ব্যক্তিত্ব হিসাবে বিশেষত শিক্ষানীতি এবং পরিকল্পনার পাশাপাশি শিক্ষায় নারীর ক্ষমতায়নে ভূমিকা রাখার জন্য সুপরিচিত।

## প্রারম্ভিক জীবন
তিনি ১৯৩৩ সালে নেপালের দিল্লি বাজারে পিতম্বর প্রসাদ পান্থ এবং দীপ কুমারী পান্থ দম্পতির ঘরে জন্মগ্রহণ করেছিলেন। অধ্যাপক ড. বলরাম জোশির সাথে মাত্র ১১ বছর বয়সে তাকে বিয়ে দেওয়া। তবে বলরাম তখনো অধ্যাপক ছিলেন না বরং তিনিও ছিলেন মাত্র ১২ বছর বয়সী। কিরণ নামে তাদের একটি ছেলে এবং প্রভা ও জ্যোতি নামে দুটি মেয়ে রয়েছে।

## পুরস্কার
* জগদম্বা পুরস্কর, ২০৭১ বিক্রমাব্দ
* গোর্খা দক্ষিণ বাহু, দ্বিতীয় শ্রেণি
* ত্রিশক্তি পট্ট, তৃতীয় শ্রেণি
* মহেন্দ্র বিদ্যা ভূষণ, প্রথম শ্রেণি

## তথ্যসূত্র

## বহিঃসংযোগ

* অঙ্গুর বাবা জোশি: সমাজসুধারআন্দোলনকো দিয়ো 

বিষয়শ্রেণী:১৯৩২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:নেপালি নারী সক্রিয়কর্মী
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি সমাজকর্মী
বিষয়শ্রেণী:নেপালি সক্রিয়কর্মী
বিষয়শ্রেণী:জগদম্বা শ্রী পুরস্কার বিজয়ী
ক্রিস্টিয়ান ডপলার

**ক্রিস্টিয়ান ডপলার** ( (; ২৯ নভেম্বর ১৮০৩ – ১৭ মার্চ ১৮৫৩) একজন অস্ট্রীয় গণিতবিদ ও পদার্থবিজ্ঞানী।  তিনি ১৮০৩ সালে অস্ট্রিয়ার জালৎসবুর্গ নগরীতে একটি ধনাঢ্য পরিবারে জন্মগ্রহণ করেন। তিনি ভিয়েনা পলিটেকনিক ইনস্টিটিউটে গণিতশাস্ত্রে পড়াশোনা করেন। স্নাতকোত্তর পর্যায়ে তিনি পদার্থবিজ্ঞান ও জ্যোতির্বিজ্ঞান বিষয়ে গবেষণা করেন। উচ্চশিক্ষায়তনে স্থায়ী চাকরি নিশ্চিত করার পেছনে আমলাতান্ত্রিক জটিলতার উপরে ধৈর্য হারিয়ে তিনি প্রায় উচ্চশিক্ষায়তন ছেড়ে দিয়েছিলেন ও মার্কিন যুক্তরাষ্ট্রে অভিবাসী হতে উদ্যত হয়েছিলেন। কিন্তু শেষ পর্যন্ত তিনি প্রাগে গণিতের শিক্ষক হিসেবে চাকরি পান। ১৮৩৮ সালে তিনি প্রাগ পলিটেকনিকে অধ্যাপক হিসেবে চাকরি পান। সেখানে কাজ করার সময় তিনি বহুসংখ্যক গণিত ও পদার্থবিজ্ঞান বিষয়ক গবেষণাপত্র প্রকাশ করেন। এদের মধ্যে নক্ষত্রের বর্ণের উপরে একটি বিখ্যাত গবেষণাপত্র ও একটি ঘটনার জন্য তিনি স্মরণীয়, যার নাম দেওয়া হয় ডপলার ক্রিয়া। ১৮৪২ সালে প্রকাশিত বিখ্যাত গবেষণাপত্রটির শিরোনাম ছিল *উ্যবার ডাস ফাব্রিগে লিখ্‌ট ডের ডপ্পেলষ্টের্নে* (*Über das fabrige Licht der Doppelsterne*, "যুগ্মনক্ষত্রসমূহের বর্ণিল আলো সম্পর্কে")। 
ডপলার ক্রিয়া অনুসারে কোনও তরঙ্গের পর্যবেক্ষণকৃত কম্পাঙ্ক উৎস ও পর্যবেক্ষকের আপেক্ষিক দ্রুতির উপরে নির্ভরশীল। ডপলার এই ধারণাটি ব্যবহার করে যুগ্মনক্ষত্রগুলির বর্ণের ব্যাখ্যা প্রদান করেন। ১৮৪৯ সালে খ্যাতির সুবাদে তিনি ভিয়েনা বিশ্ববিদ্যালয়ে একটি গুরুত্বপূর্ণ পদ লাভ করেন। জীবনের বেশিরভাগ সময় ধরেই নাজুক স্বাস্থ্যের অধিকারী ডপলারের স্বাস্থ্যের অবনতি ঘটে এবং ১৮৫৩ সালে মাত্র ৫০ বছর বয়সে একটি বক্ষ সংক্রমণের কারণে তিনি মৃত্যুবরণ করেন।

## তথ্যসূত্র

বিষয়শ্রেণী:১৮০৩-এ জন্ম
বিষয়শ্রেণী:১৮৫৩-এ মৃত্যু
বিষয়শ্রেণী:অস্ট্রীয় গণিতবিদ
বিষয়শ্রেণী:অস্ট্রীয় পদার্থবিজ্ঞানী
বিষয়শ্রেণী:ডপলার ক্রিয়া
জসলিন বেল বার্নেল

**জসলিন বেল বার্নেল** (; জন্ম ১৫ই জুলাই ১৯৪৩) একজন ব্রিটিশ নভোপদার্থবিজ্ঞানী। তিনি উত্তর আয়ারল্যান্ডে জন্মগ্রহণ করেন এবং ছোটবেলায় আর্মা (Armagh) মানমন্দির পরিদর্শনের সময়ে জ্যোতির্বিজ্ঞানের প্রতি আগ্রহী হয়ে ওঠেন। ১৯৬৫ সালে তিনি গ্লাসগো বিশ্ববিদ্যালয় থেকে পদার্থবিজ্ঞানে স্নাতক উপাধি লাভ করেন। এরপর তিনি অ্যান্টনি হিউইশের তত্ত্বাবধানে ক্যামব্রিজ বিশ্ববিদ্যালয়ে ডক্টরেট স্তরে অধ্যয়ন করতে গমন করেন। সেখানেই ১৯৬৭ সালে একজন স্নাতকোত্তর শিক্ষার্থী হিসেবে তিনি প্রথম বেতার পালসার নক্ষত্রটি আবিষ্কার করেন। তাঁকে বিংশ শতাব্দীর সবচেয়ে তাৎপর্যপূর্ণ বৈজ্ঞানিক অর্জনগুলির একটির জন্য কৃতিত্ব প্রদান করা হয়েছে। যদিও তিনি ১৯৬৮ সালে বিজ্ঞান গবেষণা সাময়িকী *নেচার*-এ পালসার আবিষ্কার ঘোষণাকারী গবেষণাপত্রটির ৫ জন রচয়িতার মধ্যে দ্বিতীয় জন ছিলেন, তা সত্ত্বেও ১৯৭৪ সালে বার্নেলকে বাদ দিয়ে কেবলমাত্র তাঁর অভিসন্দর্ভ তত্ত্বাবধায়ক অ্যান্থনি হিউইশ ও আরেকজন জ্যোতির্বিজ্ঞানী মার্টিন রাইলকে নোবেল পুরস্কার প্রদান করা হয়। গবেষণাপত্রটির শিরোনাম ছিল *অবজার্ভেশন অভ আ র‍্যাপিডলি পালসেটিং রেডিও সোর্স* (Observation of a Rapidly Pulsating Radio Source, "একটি দ্রুত স্পন্দনশীল বেতার উৎস পর্যবেক্ষণ")। বহু গুরুত্বপূর্ণ জ্যোতির্বিজ্ঞানী বার্নেলকে নোবেল পুরস্কারে ভূষিত না করার ব্যাপারে সমালোচনা করেন। বেল বার্নেল ২০০২ থেকে ২০০৪ সাল পর্যন্ত রাজকীয় জ্যোতির্বৈজ্ঞানিক সমিতির সভাপতি হিসেবে কাজ করেন। ২০০৮ সালের অক্টোবর থেকে ২০১০ সালে অক্টোবর পররন্ত তিনি ইনস্টিটিউট অভ ফিজিক্সের সভাপতির দায়িত্ব পালন করেন। ২০১৮ সালে তাঁকে মৌলিক পদার্থবিজ্ঞানের বিশেষ সাফল্যের স্বীকৃতি পুরস্কার প্রদান করা হয়। পুরস্কার অর্জনের পরে তিনি ২৩ লক্ষ পাউন্ড অর্থ-পুরস্কারের পুরোটাই পদার্থবিজ্ঞানের গবেষক হতে ইচ্ছুক নারী, সংখ্যালঘু ও শরণার্থীদের জন্য একটি তহবিলে দান করেন, যা পদার্থবিজ্ঞান ইনস্টিটিউটের তত্ত্বাবধানে পরিচালিত হবে। এর ফলে যে বৃত্তি কর্মসূচীটি চালু হয়, তার নাম দেওয়া হয় "বেল বার্নেল স্নাতকোত্তর বৃত্তি তহবিল"।(Bell Burnell Graduate Scholarship Fund)।

## তথ্যসূত্র

## উৎসপঞ্জি

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* For the follow-up paper, see .
*
*
*
*
*
*
*
*
*
*
*
*
*
*
*
*
*
* For the first paper (announcing the discovery), see .
*
*
*
*
*
*
*
*
*
*
*
*
*
*
*
*
*
*

## আরও পড়ুন

*
*
*

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ নভোপদার্থবিজ্ঞানী
বিষয়শ্রেণী:উত্তর আয়ারল্যান্ডের জ্যোতির্বিজ্ঞানী
বিষয়শ্রেণী:বিবিসি ১০০ নারী
বিষয়শ্রেণী:ব্রিটিশ জ্যোতির্বিজ্ঞানী
বিষয়শ্রেণী:ব্রিটিশ মহিলা পদার্থবিদ
বিষয়শ্রেণী:ব্রিটিশ নারী বিজ্ঞানী
বিষয়শ্রেণী:ডান্ডি বিশ্ববিদ্যালয়ের আচার্য
বিষয়শ্রেণী:উত্তর আয়ারল্যান্ডের শিক্ষাবিদ
বিষয়শ্রেণী:রয়েল সোসাইটির নারী সভ্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজোচিত জ্যোতির্বিজ্ঞান সংস্থার সভ্য
বিষয়শ্রেণী:নারী জ্যোতির্বিজ্ঞানী
বিষয়শ্রেণী:সাউদাম্পটন বিশ্ববিদ্যালয়ের শিক্ষায়তনিক
সাবা হাসান

**সাবা হাসান** একজন ভারতীয় সমসাময়িক শিল্পী, যিনি গোয়া এবং নয়াদিল্লিতে কাজ করেন ।

তিনি দিল্লি বিশ্ববিদ্যালয়, নয়াদিল্লি থেকে অর্থনীতিতে বিএ (অনার্স) এবং সিরাকিউজ বিশ্ববিদ্যালয় নিউ ইয়র্কের সংস্কৃতি নৃবিজ্ঞানে স্নাতকোত্তর করেছেন। তিনি সেরুলিয়াম এ - ইকোলে ডি'আর্ট ভিসুয়েলস, লোজান   এবং যুক্তরাজ্যের কেমব্রিজ বিশ্ববিদ্যালয়ের শিল্প ইতিহাসের উপরেও শিল্প প্রশিক্ষণ নিয়েছেন। 

তার কাজে পেইন্টিং, ফটোগ্রাফি, বইয়ের ইনস্টলেশন, ভয়েস ওয়ার্ক এবং ফিল্ম অন্তর্ভুক্ত। তার কাজ প্রকৃতি এবং ব্যক্তিগত ইতিহাসের শক্তিগুলিকে উদ্ভাসিত করে। তাঁর কাজগুলি ভারত, যুক্তরাজ্য, সুইজারল্যান্ড, শ্রীলঙ্কা, জাপান, হল্যান্ড, মার্কিন যুক্তরাষ্ট্র, স্পেন এবং ফ্রান্সের সংগ্রাহকদের কাছে রয়েছে।

## শো এবং প্রদর্শনী
১৯৯৬ সাল থেকে সক্রিয় শিল্পী, হাসান বেশ কয়েকটি আর্ট শো, প্রদর্শনী, বাইয়েনলে, ফটো প্রদর্শনী এবং চলচ্চিত্র উৎসবে অংশ নিয়েছেন। এর মধ্যে কয়েকটি অন্তর্ভুক্ত:

## পুরস্কার এবং স্বীকৃতি
হাসানের কয়েকটি পুরস্কার এবং প্রশংসার মধ্যে রয়েছে:

* ২০১৪: *এমএফএ:মস্কো আন্তর্জাতিক ফটো পুরস্কার*, মস্কো, রাশিয়া 
* ২০১৪: *সেলিস্টে* সমসাময়িক শিল্প পুরস্কারের মনোনয়ন, মিলান, ইতালি 
* ২০০৮: *আরপিজি আর্ট রেসিডেন্সি*, মাধ দ্বীপ, ভারত
* ২০০৭: *চিত্রাঙ্কনের জন্য পুরস্কার*, রাজা ফাউন্ডেশন, ভারত
* ২০০৬: *ফ্রান্সের প্যারিসে আবাস*
* ২০০২: *রেসিডেন্সি*, জর্জ কিট ফাউন্ডেশন, কলম্বো, শ্রীলঙ্কা
* ১৯৯৮: *সেরুলিয়াম : ইকোল ডি'আর্টস ভিজুয়েলস - একাডেমি*, লুসান, সুইজারল্যান্ড
* ১৯৮৬: *সংস্কৃতি স্টাডিজে ফেলোশিপ*, সিরাকিউজ বিশ্ববিদ্যালয়, নিউ ইয়র্ক

## গ্রন্থাগার
* *সাবা হাসান : আনডিসাইওফারড ফেইটস*, বেয়ারফুট পাবলিশারস, নিউ ইয়র্ক
* *ভারতীয় আর্ট কালেক্টরদের হ্যান্ডবুক*,ডাঃ অলকা পান্ডে, ভারত 
* *টেন ক্রিয়েটিভ ফোর্সেস,* কেশভ মালিক, রবি কুমার পাবলিশার্স, প্যারিস
* ওলগা আন্তোনিয়াদৌ রচিত *আন্তর্জাতিক সমসাময়িক শিল্পী,*
* *ইসলামী শিল্প, অতীত ও আধুনিক রচনা* বই, নুজহাত কাজমী
* *সম্ভব্য* প্রকাশিত হয়েছে রাজা ফাউন্ডেশন, ভারত 
* *হিডেন আর্ট ট্রেজারার*, আন্তর্জাতিক আর্ট, যুক্তরাজ্য

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:নয়াদিল্লির ব্যক্তি
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:দিল্লির চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২১শ শতাব্দীর ভারতীয় চিত্রশিল্পী
সুরাট–মালদা টাউন এক্সপ্রেস

১৩৪২৫/১৩৪২৬ **সুরাট–মালদা টাউন এক্সপ্রেস** হল একটি এক্সপ্রেস ট্রেন, যা গুজরাতের  ও পশ্চিমবঙ্গের  এর মধ্যে চলাচল করে। 

 থেকে  পর্যন্ত ১৩৪২৫ নম্বর ট্রেন হিসাবে এবং বিপরীত দিকে ১৩৪২৬ নং ট্রেন হিসাবে গুজরাত, মহারাষ্ট্র, ছত্তিশগড়, ওড়িশা, ঝাড়খণ্ড ও পশ্চিমবঙ্গ রাজ্যে রেল পরিষেবা পরিবেশন করে।

## সমন্বিত কোচ
ট্রেনটিতে ২২ টি কোচ রয়েছে:

* ১ টি এসি দ্বিতীয় স্তর 
* ৫ টি এসি তৃতীয় স্তর
* ৮ টি স্লিপার ক্লাস
* ৬ টি সাধারণ অরক্ষিত
* ২ টি আসন সহ লাগেজ রেক

## পরিষেবা
১৩৪২৫ **মালদা টাউন-সুরট এক্সপ্রেসটি** &nbsp;৪০ ঘণ্টা ২০ মিনিটে (৫৩&nbsp;কিমি/ঘণ্টা) এবং  ১৩৪২৬ **সুরট-মালদা টাউন এক্সপ্রেস** ৪১ ঘণ্টা ৪০ মিনিটে (৫১&nbsp;কিমি/ঘণ্টা) ২১৩৭ কিমি দূরত্ব অতিক্রম করে।

ট্রেনের গড় গতি ৫৫ &nbsp;কিমি/ঘণ্টা (৩৪&nbsp;মাইল প্রতি ঘণ্টা) এর থেকে কম, ফলে ভারতীয় রেলের নিয়ম অনুসারে ট্রেনটির ভাড়ার মধ্যে সুপারফাস্টের অতিরিক্ত কোনও চার্জ থাকবে না।

## পথ ও বিরতি স্থল
ট্রেনের গুরুত্বপূর্ণ বিরতি স্থলসমূহ:

* ***'
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* ***'

## বিপরীত
ট্রেনটি দুর্গাপুরে এক বার বিপরীতমুখী যাত্রা করে।

## রেক ভাগ করে নেওয়া
ট্রেনটি তার রেক ১৩৪১৭/১৩৪১৮ নং দিঘা-মালদা টাউন এক্সপ্রের সাথে ভাগ করে নেওয়া।

## ট্র্যাকশন
রুটটি সম্পূর্ণ বৈদ্যুতিক, উভয় ট্রেন হাওড়া লোকো শেড ভিত্তিক ডব্লিউএপি-৪ লোকোমোটিভ দ্বারা শুরু থেকে শেষ অবধি চালিত হয়।

## আরো দেখুন

* তাপ্তি গঙ্গা এক্সপ্রেস
* শ্রমিক এক্সপ্রেস
* উদ্যোগ কর্মী এক্সপ্রেস

## তথ্যসূত্র

বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ভারতের এক্সপ্রেস ট্রেন
বিষয়শ্রেণী:বিহারের রেল পরিবহন
ফারাহানাজ ফুরুতান

**ফারাহানাজ ফুরুতান** (  , জন্ম ৯ আগস্ট ১৯৯২) হলেন একজন আফগান সাংবাদিক এবং নারী অধিকার কর্মী। তিনি মুজাহিদীন আমলে পরিবারের সঙ্গে একসাথে ইরানে চলে গিয়েছিলেন। ফুরুতান ২০০১ সালে আফগানিস্তানে ফিরে এসেছিলেন, তবে তালেবানদের হুমকির তালিকায় অন্তর্ভুক্ত হয়ে ২০২০ সালে আফগানিস্তান ছেড়ে ফ্রান্সে আশ্রয় নিয়েছিলেন।

## প্রারম্ভিক জীবন
১৯৯৬ সালে যখন ফারাহনাজ তিন বছর বয়সী ছিলেন এবং তালেবান তাঁর শহর কাবুলে পৌঁছেছিল তখন আফগানিস্তানের গৃহযুদ্ধের কারণে তিনি এবং তাঁর পরিবার ইরানে পাড়ি জমিয়েছিলেন।  ফারহানাজ এবং তাঁর বোনদের অভিবাসী বা শরণার্থী অবস্থানের কারণে কর্তৃপক্ষ কর্তৃক তাঁদের কোনও পড়ালেখা করার সুযোগ দেওয়া হয়নি। তিনি অত্যন্ত সীমাবদ্ধ তহবিল, কর্মী এবং সুযোগসুবিধা নিয়ে "সৈয়দ জামালউদ্দিন আফগান" নামে একটি বেসরকারি আফগান স্কুলে প্রথম থেকে চতুর্থ গ্রেড পর্যন্ত পড়ালেখা করতে পেরেছিলেন। 

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী সাংবাদিক
বিষয়শ্রেণী:আফগান নারী সক্রিয়কর্মী
বিষয়শ্রেণী:আফগান সাংবাদিক
বিষয়শ্রেণী:আফগান সক্রিয়কর্মী
বিষয়শ্রেণী:আফগান তাজিক ব্যক্তি
অতসী বড়ুয়া

**অতসি বড়ুয়া** (৪ঠা সেপ্টেম্বর ১৯২১- ২৬শে জুন ২০১৬) বিংশ শতাব্দীর অন্যতম বিশিষ্ট ভারতীয় মহিলা চিত্রশিল্পী। তাঁর কাজ ভারত, নেপাল এবং শ্রীলঙ্কা বাদে কলম্বো, তেহরান, কায়রো, ব্যাংকক এবং টোকিওর মতো জায়গায় প্রদর্শিত হয়েছে। তার চিত্রগুলিতে সাধারণত ধ্রুপদী থিম থাকে যখন তার কৌশলগুলি বাস্তবতার মিশ্রণ দেখায়। বৌদ্ধধর্ম সম্পর্কে অনেক উল্লেখ তাঁর শিল্পে পাওয়া যায়। 

## প্রাথমিক জীবন এবং শিক্ষা
অতসি বড়ুয়া ১৯২১ সালের ৪ঠা সেপ্টেম্বর পশ্চিমবঙ্গে সরোজবাসিনী দেবী এবং অসিত কুমার হালদারের ঘরে জন্মগ্রহণ করেন। তিনি ছিলেন রবীন্দ্রনাথ ঠাকুরের বড়-ভাগ্নী, যিনি প্রকৃতপক্ষে তাঁর নাম রেখেছিলেন। তিনি শান্তিনিকেতনে জন্মগ্রহণ করেছিলেন। তিনি লখনৌর লা মার্টিনিয়ার কলেজে পড়াশোনা করেছেন।

## শিল্পে ক্যারিয়ার
তিনি তার মায়ের মৃত্যুর ব্যথা কাটিয়ে উঠতে অল্প বয়সে চিত্রাঙ্কন শুরু করেছিলেন। তার বাবা, যিনি নিজেই একজন খ্যাতিমান চিত্রশিল্পী ছিলেন, ক্রমাগত তাকে উৎসাহ ও প্রেরণা জোগাতেন। তিনি নিজেকে বিভিন্ন কৌশলে প্রশিক্ষণ দিয়েছিলেন এবং শীঘ্রই একজন প্রতিভাবান শিল্পী হয়ে উঠেছিলেন। 

ডাঃ আরবিন্দ বড়ুয়ার সাথে বিয়ের পরে, যিনি একজন বৌদ্ধ পণ্ডিত ছিলেন, বৌদ্ধধর্মের সাথে তাঁর শখ্যতা গড়ে উঠেছিল, যার প্রকাশ তাঁর চিত্রকর্মে দেখা যায়। তাঁর চিত্রকর্মগুলি বুদ্ধের জীবন, অজন্তা গুহচিত্রগুলি এবং অন্যান্য অনেকগুলি বিষয় চিত্রিত করেন। 

তিনি কলকাতার চারুকলা একাডেমির একাদশ বার্ষিক প্রদর্শনীতে নগদ পুরস্কার জিতেছিলেন, তারপরে তিনি তাঁর চিত্রগুলি আন্তর্জাতিক মনোযোগ পেতে শুরু করে। তাঁর চিত্রকর্মগুলি কলকাতার একক প্রদর্শনীতেও অনুষ্ঠিত হয়েছিল, যেখানে ওসি গাঙ্গুলি এবং অবনী সি ব্যানার্জির মতো অনেক সমালোচক তাঁর প্রশংসা করেছিলেন। 

তিনি এবং তাঁর স্বামী প্রচুর ভ্রমণ করেছিলেন এবং দক্ষিণ এশিয়ার অনেক সম্মেলনে অংশ নিয়েছিলেন। তিনি বহু পরিচিত ব্যক্তিত্ব এবং পণ্ডিতদের সাথে তাঁর সাক্ষাৎকারের প্রতিকৃতিও তৈরি করেছিলেন এবং তাদের স্বাক্ষরও নিয়েছিলেন। তাদের মধ্যে কয়েকজন হলেন যামিনী রায়, নন্দলাল বোস, বিআর আম্বেদকর, হো চি মিন, ওসি গাঙ্গুলি, নবানী দেব সেন এবং কালিদাস নাগ। 

তাঁর শিল্পকর্মের বেশিরভাগই লাইন অঙ্কন ছিল। ভগবান বুদ্ধের জীবন থেকে অনুপ্রেরণা নিয়ে তিনি ১২টি চিত্রকর্মে তাঁর জীবনকে দীর্ঘায়িত করেছিলেন, মহা বোধি সোসাইটি কর্তৃক এটি করার জন্য অনুরোধ করার পরে তিনি সেগুলি চিত্রগ্রন্থে প্রকাশ করেছিলেন। পার্শ্বনাথে ২৩ তম তীর্থঙ্করে একাধিক চিত্রকর্ম করার জন্য দিগম্বর জৈন মন্দির তাকে কমিশনও দিয়েছিল। 

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:পশ্চিমবঙ্গের নারী শিল্পী
সুরেশচন্দ্র সমাজপতি

**সুরেশচন্দ্র সমাজপতি**() (৩০ মার্চ, ১৮৭০, ১৮ চৈত্র,১২৭৬ বঙ্গাব্দ  - ১ জানুয়ারি, ১৯২১) ছিলেন ভারতীয় বাঙালি লেখক, সাহিত্য সমালোচক ও সম্পাদক। 

## জন্ম ও প্রারম্ভিক জীবন
সুরেশচন্দ্র সমাজপতির জন্ম ব্রিটিশ ভারতের অধুনা পশ্চিমবঙ্গের কলকাতায়। পিতা গোপালচন্দ্র ঘোষাল সমাজপতি এবং মাতা ঈশ্বরচন্দ্র বিদ্যাসাগরের জ্যেষ্ঠা কন্যা হেমলতা। সুরেশচন্দ্রের পৈতৃক নিবাস নদীয়া জেলার আঁশমালি গ্রামে। অল্প বয়সে পিতৃবিয়োগ হলে তিনি ও তার ভাই যতীশ মাতামহের গৃহে  প্রতিপালিত হন। শৈশবে মাতামহের কাছে গৃহে কাব্য, ছন্দ, অলঙ্কার ইত্যাদির সাথে বাংলা ও সংস্কৃতের শিক্ষা নেন।  

## সাহিত্যচর্চা ও কর্মজীবন
সুরেশচন্দ্র পনেরো-ষোল বছর বয়সেই সাহিত্যচর্চা শুরু করেন। প্রধানত সাহিত্য সমালোচক ও সম্পাদকরূপে পরিচিতি লাভ করেন। 'সাহিত্য কল্পদ্রুম' মাসিক  পত্রিকার সপ্তম সংখ্যা (মাঘ ১২৯৬ বঙ্গাব্দ) থেকে তিনি  সম্পাদনা শুরু করেন। এই পত্রিকা এপ্রিল, ১৮৯০ (১২৯৭  বঙ্গাব্দ) হতে " সাহিত্য" নামে প্রকাশিত হয়   এবং এর  সম্পাদক হিসাবে সাহিত্যজগতে বিশেষ খ্যাতি অর্জন করেন। এই পত্রিকাকে আশ্রয় করে একটি শক্তিশালী লেখকগোষ্ঠী গড়ে ওঠে। তদানীন্তন লব্ধপ্রতিষ্ঠ প্রায় সকলের রচনাই পত্রিকায় স্থান পেত। সেজন্য  সুরেশচন্দ্র সমাজপতি সত্যই সাহিত্যজগতের সমাজপতি ছিলেন। তার দ্বারা সমালোচনা-সাহিত্য বহুল পরিমানে পুষ্ট হয়ছে। তিনি সাহিত্যিক সৃষ্টির কাজে যথেষ্ট প্রতিভার পরিচয় দিয়ে গেছেন। এই কারণে তিনি শুধু একজন সাহিত্যিক গণ্য না হয়ে যুগ-হিসাবে গণ্য হয়ে থাকেন। প্রখ্যাত সাংবাদিক ও সাহিত্যসেবী হেমেন্দ্রপ্রসাদ ঘোষ তার কাছে সাংবাদিকতার পাঠ নেন এবং দীর্ঘদিন দৈনিক, সাপ্তাহিক ও মাসিক বসুমতীর সম্পাদক ছিলেন। সুরেশচন্দ্র  'সাহিত্য' মাসিক পত্রিকা ছাড়াও আরো অনেক  পত্রিকা তিনি সম্পাদনা করেন।  সেগুলি হল-
* *বসুমতী*
* *সন্ধ্যা*
* *নায়ক*
* *বাঙালি*
সুরেশচন্দ্র দীর্ঘদিন বঙ্গীয় সাহিত্য পরিষদের অন্যতম পরিচালক ছিলেন। স্বদেশী আন্দোলনের সময় বাগ্মী হিসাবেও তার যথেষ্ট খ্যাতি ছিল। তিনি তার বাংলা  ভাষণে কখনো ইংরাজী শব্দ ব্যবহার করতেন না। তার রচিত গ্রন্থগুলি হল-
* *কল্কিপুরাণ* (১৮৮৬)
* *সাজি* (১৯০০)
* *রণভেরী* (১৯১৫)
* *ইউরোপের মহাসমর* (১৯১৫)
* *ছিন্নহস্ত* (১৯১৫)
"রণভেরী" হল আর্থার কোনান ডয়েলের To Arms এর এবং  " ইউরোপের মহাসমর" ডবলিউ  এল কোটনী ও জে এম কেনেডি প্রণীত  How the War Began  এর  বাংলা অনুবাদ।  সম্পাদিত গ্রন্থগুলি হল -
* *আগমনী* (১৯১৯)
* *কবিতাপাঠ* (১৯২১)
* *বঙ্কিমপ্রসঙ্গ* (১৯২১)
"বঙ্কিমপ্রসঙ্গ" ১৯২১ খ্রিস্টাব্দে  সুরেশচন্দ্রের মৃত্যুর পর প্রকাশিত হয়।

এছাড়া তার রচনা বিভিন্ন মাসিক পত্রিকায় প্রকাশিত হয়েছে।

## জীবনাবসান
সুরেশচন্দ্র সমাজপতি ১৯২১ খ্রিস্টাব্দের পয়লা জানুয়ারি প্রয়াত হন।
## তথ্যসূত্র

বিষয়শ্রেণী:১৮৭০-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সম্পাদক
বিষয়শ্রেণী:বাঙালি লেখক
কুহরামান কাকার

**কুহরামান কাকার** হলেন একজন গুরুত্বপূর্ণ আফগান নারী শান্তিকর্মী। ২০১২ সালে তিনি এন-পিস পুরস্কার জিতেছিলেন।

## জীবনী
২০০১ সালের ঘটনার পরে কাকার আফগান শরণার্থী হিসেবে পাকিস্তানে পাড়ি জমিয়েছিলেন। এই ঘটনাটি তাকে শান্তি প্রতিষ্ঠা কার্যক্রমে সক্রিয় হতে ও বিশেষত নারীদেরকে এই প্রক্রিয়ায় অন্তর্ভুক্ত করার কাজ করতে নেতৃত্ব দেওয়ার জন্য অনুপ্রেরণা জুগিয়েছিল।  ২০১০ থেকে ২০১২ সাল পর্যন্ত তিনি আফগানিস্তান শান্তি ও পুনর্সংহত কর্মসূচির (এপিআরপি) লিঙ্গ বিষয়ক পরামর্শদাতার দায়িত্ব পালন করেছিলেন।

তিনি কেমব্রিজ বিশ্ববিদ্যালয় থেকে এমফিল ডিগ্রি অর্জন করেছিলেন। তিনি লন্ডন ও কাবুল ভিত্তিক বেসরকারি সংস্থা *উইমেন ফর পিস অ্যান্ড পার্টিসিপেশন* -এর প্রতিষ্ঠাতা। ২০১২ সালে তিনি *শান্তির জন্য রোল মডেল* হিসাবে এন-পিস পুরস্কারে ভূষিত হয়েছিলেন। তিনি লন্ডন স্কুল অফ ইকোনমিক্সের নারী, শান্তি ও নিরাপত্তা বিষয়ক কেন্দ্রের (সেন্টার ফর উইমেন, পিস অ্যান্ড সিকিউরিটি) পরিদর্শনমূলক ফেলোও ছিলেন।

## তথ্যসূত্র

## বহিঃসংযোগ
* কুহরামান কাকার এন-পিস পুরস্কার ২০১২ জিতেছেন: আফগানিস্তান ইউটিউব ভিডিও

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আফগান নারী সক্রিয়কর্মী
বিষয়শ্রেণী:২১শ শতাব্দীর আফগান নারী
বিষয়শ্রেণী:২১শ শতাব্দীর আফগান
শবনম নাসিমি

**শবনম নাসিমি** (    ) (জন্ম: ১৬ ফেব্রুয়ারি ১৯৯১) হলেন একজন ব্রিটিশ-আফগান সমাজকর্মী এবং রাজনৈতিক ভাষ্যকার। তিনি কনজারভেটিভ ফ্রেন্ডস অফ আফগানিস্তান নামে একটি প্রভাবশালী গোষ্ঠীর নির্বাহী পরিচালক। দলটি  যুক্তরাজ্যে আফগানিস্তানের বোধ ও সমর্থন প্রচার করার জন্য কাজ করে থাকে।

## প্রাথমিক জীবন এবং শিক্ষা
১৯৯৯ সালে তালিবান সরকার থেকে পালিয়ে এসে নাসিমির পরিবার আফগানিস্তান হতে যুক্তরাজ্যে পাড়ি জমিয়েছিল। পারিবারিকভাবেই তিনি উচ্চ শিক্ষার সুযোগ পেয়েছিলেন। তাঁর বাবা নুরলহক নাসিমি প্রাক্তন সোভিয়েত ইউনিয়নে আইন বিষয়ে পিএইচডি অর্জন করেছিলেন এবং তাঁর মা মাহবুবা আইনশাস্ত্রে স্নাতকোত্তর শেষ করেছিলেন। তিনি তাঁর বাবা-মায়ের চার সন্তানের মধ্যে একজন। তাঁর অন্যান্য ভাইবোনেদের সকলেই কেমব্রিজ বিশ্ববিদ্যালয় এবং কিংস কলেজ লন্ডন সহ যুক্তরাজ্যের কয়েকটি নামিদামী বিশ্ববিদ্যালয়ে পড়াশোনা করেছেন বা করছেন।

## পুরস্কার ও সম্মাননা
২০১২ সালে শবনম নাসিমি বিবিসির ১০০ জন বাছাইকৃত নারীদের একজন হিসাবে মনোনীত ও তালিকাভুক্ত হয়েছিলেন।

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী সক্রিয়কর্মী
বিষয়শ্রেণী:রক্ষণশীল দল (যুক্তরাজ্য) এর ব্যক্তি
বিষয়শ্রেণী:বিবিসি ১০০ নারী
বিষয়শ্রেণী:জীবিত ব্যক্তির জীবনীমূলক নিবন্ধ
বিষয়শ্রেণী:আফগান বংশোদ্ভূত ব্রিটিশ ব্যক্তি
বিষয়শ্রেণী:ব্রিটিশ নারী সক্রিয়কর্মী
বিষয়শ্রেণী:উন্মুক্ত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বার্কবেক, লন্ডন বিশ্ববিদ্যালয়ের প্রাক্তন শিক্ষার্থী
রাবিয়া নাসিমি

**রাবিয়া নাসিমি** (জন্ম: ১৫ ডিসেম্বর ১৯৯৩) হলেন একজন আফগান শরণার্থী এবং শরনার্থীকর্মী। তালেবানদের হাতে অত্যাচারের ভয়ে ১৯৯৯ সালে তিনি  তাঁর বাবা-মা এবং ভাইবোনদের নিয়ে আফগানিস্তান ছেড়ে চলে গিয়েছিলেন। তাঁরা একটি হিমায়িত আধারের পিছনে চড়ে ইউকে পৌঁছেছিলেন। 

বর্তমানে তিনি লন্ডনে শরণার্থীদের অধিকারের জন্য প্রচারণা চালিয়ে যাচ্ছেন। সেখানে তিনি আফগানিস্তান ও মধ্য এশীয় সমিতির (এসিএএ) উন্নয়ন কর্মকর্তা হিসাবে দায়িত্বপালন করছেন এবং বেশ কয়েকটি পরিষেবা চালু করা ও দাতব্য কাজের দীর্ঘমেয়াদি কৌশল গঠনের জন্য দায়বদ্ধ রয়েছেন। ২০১৭ সালে তিনি কেমব্রিজ বিশ্ববিদ্যালয়ে সমাজবিজ্ঞানের পিএইচডি প্রার্থী হিসাবে গৃহীত হয়েছিলেন। 

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান মানবাধিকার কর্মী
বিষয়শ্রেণী:আফগান শরণার্থী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোল্ডস্মিথ, লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
হাসিনা জালাল

**হাসিনা জালাল** হলেন আফগানিস্তানের একজন নারীর অধিকারে কর্মী। ২০১৪ সালে তিনি এন-পিস পুরস্কার  জিতেছিলেন।

## জীবনী
হাসিনা জালাল ভারতের জামিয়া মিলিয়া ইসলামিয়া বিশ্ববিদ্যালয় থেকে অর্থনীতি ও রাষ্ট্রবিজ্ঞানে স্নাতক ডিগ্রি অর্জন করেছিলেন। তিনি আফগানিস্তানের আমেরিকান বিশ্ববিদ্যালয় থেকে ব্যবসায় প্রশাসন এবং ইউনিভার্সিটি অব নর্দার্ন আইওয়া থেকে উইমেন অ্যান্ড জেন্ডার স্টাডিজে স্নাতকোত্তর ডিগ্রি অর্জন করেছেন।

তিনি আফগানিস্তানের নারীর ক্ষমতায়ন ও সক্ষমতা ভবন কেন্দ্র, আফগানিস্তান সিভিল সোসাইটির ন্যাশনাল অ্যাসোসিয়েশন এবং নারী অর্থনৈতিক, সামাজিক ও সাংস্কৃতিক অধিকার সম্পর্কিত দক্ষিণ এশীয় নারী জোটসহ একাধিক বেসরকারি সংস্থার প্রতিষ্ঠা ও পরিচালনার সাথে জড়িত রয়েছেন।

হাসিনা জালাল অসংখ্য আঞ্চলিক ও আন্তর্জাতিক পুরস্কার এবং সম্মাননা পেয়েছেন। এশিয়ান গ্রামীণ নারী জোট (এআরডাব্লিউসি) ২০১২ সালে তাকে "সম্মানিত ১০০ এশীয় নারী পুরস্কার" দিয়ে তার প্রচেষ্টাকে স্বীকৃতি জানিয়েছে। ২০১৪ সালে, তিনি জন-ভোটের মাধ্যমে এন-পিস পুরস্কারের জন্য নির্বাচিত হয়েছিলেন।  ২০১৬ সালে তিনি "গ্লোবাল উইমেন লিডারশিপ অ্যাওয়ার্ড" জিতেছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আফগান নারী সক্রিয়কর্মী
বিষয়শ্রেণী:২১শ শতাব্দীর আফগান নারী
বিষয়শ্রেণী:জন্মসাল অজানা (জীবিত ব্যক্তি)
বিষয়শ্রেণী:আফগান তাজিক ব্যক্তি
বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী
বিষয়শ্রেণী:২১শ শতাব্দীর আফগান লেখক
বিষয়শ্রেণী:২১শ শতাব্দীর আফগান লেখিকা
মাসুদা কারোখি

**মাসুদা কারোখি** হলেন একজন আফগান শান্তিকর্মী, নারী অধিকারে আইনজীবী। ২০১৩ সালে তিনি এন-পিস পুরস্কার জিতেছিলেন

কারোখির ১৯৬২ সালে আফগানিস্তানের হেরাত প্রদেশে জন্মগ্রহণ করেছিলেন। তিনি ১৯৭৮ সালে শিক্ষক প্রশিক্ষণ ইনস্টিটিউট থেকে স্নাতক ডিগ্রি অর্জন করেছিলেন। ২০০৯ ও ২০১০ সালে তিনি হেরাতের থেকে দুইবার সংসদ সদস্য (নিম্নকক্ষের সদস্য) হিসেবে প্রতিদ্বন্দিতা করেছিলেন। তিনি ২০১০ সালে নির্বাচনে জিতেছিলেন।

২০১৩ সালে আটজনকে এন-পিস পুরস্কার দেওয়া হয়েছিল। মাসুদা কারোখিও সেই আটজনের মধ্যে অন্যতম।

## তথ্যসূত্র

## বহিঃসংযোগ

* কট্টর নারীদের অধিকার প্রচারক: মাসুদা করোখি এন-পিস পুরস্কার ২০১৩ জিতেছেন (ইউটিউব ভিডিওতে)

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী সক্রিয়কর্মী
বিষয়শ্রেণী:২১শ শতাব্দীর আফগান শিক্ষাবিদ
বিষয়শ্রেণী:২০শ শতাব্দীর আফগান শিক্ষাবিদ
বিষয়শ্রেণী:২০শ শতাব্দীর আফগান নারী
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:২১শ শতাব্দীর আফগান নারী
বিষয়শ্রেণী:২১শ শতাব্দীর আফগান নারী রাজনীতিবিদ
গোন্ধালি

**গোন্ধালি** (বা **ঘোন্দালী**, **গন্ডালি**, **পিচাটি**, **গঙ্গালিগাড়ু**, **গোন্ধলি**, **গন্ধলিগা**) ভারতের মহারাষ্ট্র রাজ্যের একটি সম্প্রদায়। তাদের পেশা মহারাষ্ট্রের দেবদেবীদের গান গাওয়া। তাদের গানগুলি সাধারণত তাদের ভগবানের পৌরাণিক কাহিনী। তারা সম্বল ব্যবহার করে গান গায়।

ভগবানের সামনে এই গাওয়া ও নাচাকে গোন্ধাল বলা হয় এবং যে সম্প্রদায় গোন্ধাল করে তাদের গোন্ধালি বলা হয়।
গোন্ধালিদের নয়টি উপ-গোষ্ঠী আছে। সেগুলি হল আকারামাসে, ব্রাহ্মণ গোন্ধালি, ধাঙর গোন্ধালি, কদমরাই, কদমরাজ, কুমার গোন্ধালি, মারহাট্টা গোন্ধালি, মালি এবং রেণুকা। এই গোষ্ঠীর সাতটি গোত্র আছে, যেগুলি তাদের পদবির চেয়ে আলাদা।
## ব্যুৎপত্তি
গোন্ধাল শব্দটি এসেছে গোন্ধার্ন শব্দ থেকে, যার অর্থ শব্দ করা। গোন্ধালের উদ্দেশ্য হল ঐশ্বরিক শক্তিকে পৃথিবীতে অবতরণ করতে দেওয়া যাতে মানুষের আত্মার শুদ্ধিকরণ হয়, সমস্ত দুর্নীতি ও অধার্মিকতা থেকে মুক্ত হয়।
## সংক্ষিপ্তসার
ভারতে আনুমানিক ৫৮,০০০ সংখ্যক গোন্ধালি বসবাস করে। তারা দক্ষিণ এশীয় হিন্দুর অংশ। এই লোক গোষ্ঠীটি কেবল ভারতেই দেখতে পাওয়া যায়। তাদের প্রাথমিক ভাষা মারাঠি। গোন্ধালির দ্বারা অনুশীলিত প্রাথমিক ধর্ম হল হিন্দু ধর্ম, যেটি ভারতীয় উপমহাদেশের প্রধান ধর্মীয় ঐতিহ্য।

পেশোয়া রাজত্বের বহু বছর আগে, শিবাজী মহারাজের রাজত্বকালের সময় থেকেই, গোন্ধালিরা ছিল এক বিরাট সম্মানিত গোষ্ঠী, যাকে শাসকরা নিজেরা তাঁদের  অনুষ্ঠানে জন্য আমন্ত্রণ জানাতেন। তারা রাজনীতি এবং অর্থনীতি সম্পর্কে জ্ঞানবান ছিল এবং প্রায়শই সামাজিক উদ্বেগ নিয়ে গান তৈরি করত। তাদের গানের মাধ্যমে সামাজিক বার্তাগুলি ছড়িয়ে দিত, যেমন প্রবীণের শ্রদ্ধা করা উচিত এবং প্রত্যেককে তার পরিবারের মঙ্গলের প্রতি নিবেদিতপ্রাণ থাকা উচিত।

প্রচুর দর্শকের সামনে প্রদর্শন করা সত্ত্বেও, গোন্ধাল সর্বদাই একটি সম্প্রদায়ভুক্ত নাচ, বা দেবদেবীর জন্য একটি ছোট পুজোর সাথে কোনও রীতিগত অনুষ্ঠান। গোন্ধালিদের প্রদর্শন লাবনির মত কোন বিনোদনমূলক অনুষ্ঠান নয়।

## তথ্যসূত্র


বিষয়শ্রেণী:সঙ্গীতজ্ঞ
বিষয়শ্রেণী:মহারাষ্ট্রের ব্যক্তি
বিষয়শ্রেণী:হিন্দু সম্প্রদায়
হুমাইরা সাকিব

**হুমাইরা সাকিব** (জন্ম ১৯৮০) হলেন একজন আফগান সাংবাদিক এবং নারী মানবাধিকার কর্মী। তিনি আফগানিস্তানের অন্যতম শীর্ষস্থানীয় সক্রিয়কর্মী, যিনি নেগাহ-এ-জান পত্রিকা এবং আফগান উইমেন'স নিউজ এজেন্সি পত্রিকায় লেখালেখির মাধ্যমে তার উগ্রবাদী ইসলামি রাষ্ট্রে নারীদের প্রতি চরম ধরনের হয়রানির বিরুদ্ধে প্রতিবাদ করে যাচ্ছেন। তিনি দাবি জানিয়েছেন যে, "নারীদের বিরুদ্ধে সহিংসতা দূরীকরণের জন্য সংসদের আইন প্রণয়ন এবং তা জোরালোভাবে প্রয়োগ করা উচিত....। শিক্ষা হল সমাজে নারীর ভূমিকা সম্পর্কে মানসিকতা পরিবর্তনের মূল চাবিকাঠি।" তিনি বর্তমানে লেখিকা ও সম্পাদিকা হিসাবে উইমেন'স নিউজ এজেন্সির হয়ে কাজ করে নারীর অধিকারকে আরও এগিয়ে নিয়ে যাওয়ার প্রচেষ্টা চালাচ্ছেন।

## জীবনী
হুমাইরা সাকিব ১৯৮০ সালে আফগানিস্তানে জন্মগ্রহণ করেছিলেন। দেশে প্রচলিত রীতি অনুসারে তার বাবা-মা কিশোরী বয়সে তাকে বিয়ে দিয়েছিলেন। তিনি বিবাহে বেশ খুশিই ছিলেন এবং ২০ বছর বয়সেই তিন কন্যার মা হয়েছিলেন। একই সাথে তিনি কলেজের পড়াশোনা সমাপ্ত করেছিলেন এবং তার স্বামীর সহায়তায় কাবুল বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান লেখক
বিষয়শ্রেণী:আফগান সাংবাদিক
বিষয়শ্রেণী:আফগান নারী সক্রিয়কর্মী
বিষয়শ্রেণী:আফগান মানবাধিকার কর্মী
বিষয়শ্রেণী:আফগান লেখিকা
বিষয়শ্রেণী:আফগান সক্রিয়কর্মী
বিষয়শ্রেণী:২১শ শতাব্দীর আফগান লেখিকা
বিষয়শ্রেণী:আফগান নারী অধিকার কর্মী
বিষয়শ্রেণী:আফগান নারী সাংবাদিক
ব্রাইস পর্বত

**ব্রাইস পর্বত** কানাডার ব্রিটিশ কলাম্বিয়া প্রদেশের অন্তর্গত এবং আলবার্টা প্রদেশের সীমানায় অবস্থিত  উচ্চতার একটি পর্বত। এটি কলাম্বিয়া বরফক্ষেত্রের দক্ষিণ পশ্চিম কোনে অবস্থিত এবং 'আইসফিল্ড পার্কওয়ে' হতে দেখা যায়। পর্বতটির উত্তরাংশ একটি শৈলশিরা দিয়ে কলাম্বিয়া বরফক্ষেত্রের সাথে যুক্ত। উচ্চতার হিসেবে ব্রাইস পর্বত, ব্রিটিশ কলাম্বিয়া প্রদেশের পর্বগুলির মধ্যে পঞ্চদশ সর্বোচ্চ পর্বত।

## নামকরণ
১৮৯৮ সালে তৎকালীন লন্ডন আলপাইন ক্লাবের সভাপতি ভিসকাউন্ট জেমস ব্রাইসের নামানুসারে ব্রিটিশ পর্বতারোহী জন নরম্যান কলি, এই পর্বতের নামকরণ করেছিলেন। ১৯১৪ সালে *জিওগ্রাফিক বোর্ড অব কানাডা* নামটি আনুষ্ঠানিকভাবে গ্রহণ করে।

## আরোহণ
১৯০২ সালে জেমস আউটরাম এবং ক্রিস্টিয়ান কউফম্যান সর্বপ্রথম এই পর্বত আরোহণ করেছিলেন। দুর্গম পথের কারণে পর্বতটিতে খুবই কম আরোহণ করা হয়। তবে সমস্যা নিরসনে সম্প্রতি গতায়ন সুবিধা বাড়ানোর জন্য কিছু সংযোগ রাস্তা নির্মাণ করা হয়েছে।

## চিত্রশালা

চিত্র:Mount Bryce.jpg|উইলকক্স পর্বত হতে ব্রাইস পর্বত
File:Mt Bryce from Columbia Icefield.jpg|কলাম্বিয়া বরফক্ষেত্র হতে ব্রাইস পর্বত


## তথ্যসূত্র

## বহিঃসংযোগ
*সামিটপোস্টে ব্রাইস পর্বত

বিষয়শ্রেণী:ব্রিটিশ কলাম্বিয়ার পর্বত
ফ্রেশতা কোহিস্তানি

**ফ্রেশতা কোহিস্তানি** (১৯৯১&ndash;২৪ ডিসেম্বর, ২০২০) ছিলেন একজন আফগান নারী অধিকার কর্মী এবং একজন গণতন্ত্রকামী আইনজীবী। নারী অইকার নিয়ে লড়াই করার জন্য মাত্র ২৯ বছর বয়সে তাকে হত্যা করা হয়েছিল।

আফগানিস্তানে নারীর অধিকারের পক্ষে কোহলিস্তানি প্রায়শই রাজধানী কাবুলে বিভিন্ন অনুষ্ঠান ও কর্মসূচির আয়োজন করতেন। তিনি তার বার্তা প্রচারের জন্য প্ল্যাটফর্ম হিসাবে সামজিক যোগাযোগ মাধ্যমও ব্যবহার করেছিলেন এবং তার একদল বিশাল সংখ্যক অনুসারীও তৈরি হয়েছে।

২০২০ সালের ডিসেম্বরে আফগানিস্তানের কপিসা প্রদেশের হেসা আউয়াল কোহিস্তান জেলায় মোটরসাইকেলে করে আসা আততায়ী বন্দুকধারীরা তার বাড়ির কাছে তাকে হত্যা করেছিল। তখন তার বয়স ছিল মাত্র ২৯ বছর। এই হামলায় তার ভাইও মারা গিয়েছিলেন। হামলার পরপরই বন্দুকধারীরা পালিয়ে গিয়েছিল। মৃত্যুর আগেই তিনি হুমকি পেয়েছিলেন এবং এইমর্মে কোহিস্তানি কর্তৃপক্ষের কাছে সুরক্ষাও চেয়েছিলেন।

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:আফগান নারী সক্রিয়কর্মী
বিষয়শ্রেণী:আফগানিস্তানে খুন হওয়া ব্যক্তি
বিষয়শ্রেণী:আফগান নারী অধিকার কর্মী
বিষয়শ্রেণী:খুন হওয়া সক্রিয়কর্মী
বিষয়শ্রেণী:খুন হওয়া আফগান ব্যক্তি
বিষয়শ্রেণী:গুপ্তহত্যার শিকার সক্রিয়কর্মী
বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
বিষয়শ্রেণী:আফগান তাজিক ব্যক্তি
বিষয়শ্রেণী:এশীয় সক্রিয়কর্মী অসম্পূর্ণ
সিতারা আছকজাই

**সিতারা আছকজাই** (১৯৫৬/১৯৫৭ – ১২ এপ্রিল, ২০০৯) ছিলেন একজন শীর্ষস্থানীয় আফগান নারী অধিকার কর্মী এবং কান্দাহার আঞ্চলিক সংসদের সদস্য। তালেবানরা তাকে হত্যা করেছিল।

আছকজাই হল আফগানিস্তানের বৃহত্তম নৃতাত্ত্বিক গোষ্ঠীগুলির অন্যতম একটি গোষ্ঠীর নাম, যা পাশতু জনগোষ্ঠীর দুররানি জাতি উপজাতিগুলির একটির সহগোষ্ঠী। তিনি আফগানিস্তান এবং জার্মানির মধ্যে দ্বৈত নাগরিকত্ব নিয়েছিলেন। তার নিকটাত্মীয় পরিবারের বেশিরভাগ সদস্য কানাডার টরন্টো অঞ্চলে বসবাস করায় তিনি সেখানেও সুপরিচিত ছিলেন।

## তথ্যসূত্র

## বহিঃসংযোগ
* আছকজাই হত্যার বিজ্ঞপ্তি 
* আছকজাই হত্যার বিজ্ঞপ্তি 
* সিতারা আছকজাই নিয়ে সিবিসির রিপোর্ট
* ''গ্লোব অ্যান্ড মেল'' রিপোর্ট সিতারা আছকজাইকে নিয়ে
* ''স্টার'' রিপোর্ট সিতারা আছকজাইকে নিয়ে
* ''হাফিংটন পোস্ট'' : "সিতারা আছকজাই, মুসলিম নারীদের শহীদ"
* জার্মানি এবং আফগানিস্তানের সিতারা আছকজাইয়ের লাইভ সম্পর্কে 

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:ইসলামি নারীবাদী
বিষয়শ্রেণী:২০০৯-এ মৃত্যু
বিষয়শ্রেণী:১৯৫০-এর দশকে জন্ম
বিষয়শ্রেণী:জার্মানির সত্যায়িত নাগরিক
বিষয়শ্রেণী:খুন হওয়া আফগান ব্যক্তি
বিষয়শ্রেণী:খুন হওয়া আফগান রাজনীতি
বিষয়শ্রেণী:আফগানিস্তানে নারীর প্রতি সহিংসতা
বিষয়শ্রেণী:তালিবান কর্তৃক নিহত ব্যক্তি
বিষয়শ্রেণী:আফগান বংশোদ্ভূত জার্মান ব্যক্তি
বিষয়শ্রেণী:আফগানিস্তানে বন্দুক দ্বারা নিহত ব্যক্তি
বিষয়শ্রেণী:আফগান নারীবাদী
বিষয়শ্রেণী:কান্দাহারের ব্যক্তি
বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
বিষয়শ্রেণী:২০০৯-এ গুপ্তহত্যার শিকার রাজনীতিবিদ
বিষয়শ্রেণী:২০০০-এর দশকে গুপ্তহত্যার শিকার এশীয় রাজনীতিবিদ
বিষয়শ্রেণী:জার্মানির নাগরিকীকৃত নাগরিক
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
ফ্রোজান ফানা

**ফ্রোজান ফানা** (জন্ম ১৯৬৯) ২০০৯ সালের আফগান রাষ্ট্রপতি নির্বাচনের একজন প্রার্থী ছিলেন। তিনি তার আগে কখনও রাজনৈতিক কর্মকাণ্ডের সাথে জড়িত ছিলেন না। তিনি একজন অর্থোপেডিক সার্জন ছিলেন এবং তার স্বামী আব্দুল রহমান ছিলেন আফগান বিমানমন্ত্রী।

নির্বাচনী পোস্টারে নিজের ছবি ব্যবহারের জন্য তিনি ব্যাপকভাবে সমালোচিত হয়েছিলেন।

২০০৯ সালের রাষ্ট্রপতি নির্বাচনের আরেকজন প্রার্থী ছিলেন শাহলা আতা। তিনি ইতোমধ্যে আফগানিস্তানের পার্লামেন্ট লয়া জিরগার সদস্য ছিলেন। ২০০৪ সালে ১৮ জন রাষ্ট্রপতি প্রার্থীর মধ্যে মাসুদা জালাল ৬ষ্ঠ স্থান লাভের পর প্রেসিডেন্ট হামিদ কারজাই তাকে তার মন্ত্রীসভার নারী বিষয়ক প্রতিমন্ত্রী নিযুক্ত করেছিলেন।

টরোন্টো স্টারের লেখা রোসি ডিম্যানোর মতে ফ্রোজেন ফানা নারী হওয়ার কারণে প্রচারণায় বিভিন্ন ধরনের সমস্যার সম্মুখীন হয়েছিলেন। ডিম্যানো ফানার উদ্বেগকে বর্ণনা করে বলেছিলেন, "কারজাইয়ের প্রশাসনের মধ্যে তার স্বামীকে হত্যা করা হয়েছিল, কারণ তার স্বামী রাষ্ট্রপতি পদের জন্য সম্ভাব্য প্রার্থী হিসাবে আর্বিভূত হয়েছিলেন"।

ডিম্যানো ফানাকে উল্লেখ করে তার সমস্যাগুলোর উদ্ধৃত করেছেন যে ফানা অন্যন্যাও মহিলাদের কাছে রোল মডেল হয়ে উঠায় তাকে অনেক ধরনের হুমকির মুখোমুখি হতে হয়েছিল।

নির্বাচনের প্রাথমিক ফলাফলে মোট ৮,১৫৯ টি ভোট পেয়ে তিনি বত্রিশ জনের মধ্যে অষ্টম হয়েছিলেন।

## তথ্যসূত্র

## বহিঃসংযোগ

* www.frozan.org/

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী রাজনীতিবিদ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
শাকিবা হাশেমি

**শাকিবা মতিন হাশেমি** হলেন একজন আফগানী রাজনীতিবিদ। ২০০৫ সালে তিনি আফগানিস্তানের বিধানসভার নিম্নকক্ষে কান্দাহার প্রদেশের প্রতিনিধিত্ব করে নির্বাচিত হয়েছিলেন।

নেভি পোস্টগ্র্যাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "শাকিবা হাশেমি পরিবেশ কমিটিতে বসেছেন; এই দায়িত্ব নেওয়ার আগে তিনি একটি বিদ্যালয়ের অধ্যক্ষ ছিলেন; তার বাবা কান্দাহার প্রাদেশিক পরিষদের সদস্য ছিলেন; এবং তিনি আফগানিস্তানের ন্যাশনাল ইউনাইটেড পার্টির সদস্য।"

হাশেমি ২০১০ সালে ৬৪১টি ভোট নিয়ে পুনর্নির্বাচিত হয়েছিলেন। তিনি আহমেদ ওয়ালি কারজাইয়ের বিরুদ্ধে স্পষ্টবাদী ছিলেন এবং দাবি করেছিলেন যে সে তাকে হুমকি দিয়েছে। তিনি দুর্নীতির বিরুদ্ধেও বলেছিলেন, নির্বাচনের আগে তাকে ঘুষ দেওয়ার প্রস্তাব দেওয়া হয়েছিল এবং তিনি তা প্রত্যাখ্যান করেছিলেন।

২০১৬ সালে, হাশেমিকে আফগানিস্তানের নির্বাচন ও স্বচ্ছতা নজরদারি সংস্থা "নারী সংসদ সদস্যদের আরও উন্নত সংযোগ তৈরি করে স্থানীয় পর্যায়ে নারীর মর্যাদা বৃদ্ধি" নামে একটি কর্মসূচী বাস্তবায়নে তার অবদানের জন্য তাকে ধন্যবাদ জানিয়েছিল।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে আফগান নারী
বিষয়শ্রেণী:কান্দাহার প্রদেশের রাজনীতিবিদ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
রোকিয়া আবু বকর

**রোকিয়া আবুবকর** (৭ জুন ১৯১৭-?)  ছিলেন একজন আফগান রাজনীতিবিদ এবং যৌথভাবে আফগানিস্তানের সংসদে নির্বাচিত প্রথম নারী সদস্য।

## জীবনীক্রম
রোকিয়া আবু বকর ১৯১৭ সালে জন্মগ্রহণ করেছিলেন। ১৯৩৩ সালের আগস্টে তিনি তার প্রথম স্বামী মুহাম্মদ ইউসুফকে বিয়ে করেছিলেন। তবে  দু'বছর পরেই মুহাম্মদ  ইউসুফের মৃত্যু হয়েছিল।

তিনি কাবুল বিশ্ববিদ্যালয়ের সমাজবিজ্ঞান অনুষদে অধ্যয়ন করেছেন এবং ১৯৪০ সালে একজন শিক্ষিকা হিসেবে কর্মজীবন শুরু করেছিলেন। ১৯৪১ থেকে ১৯৪৯-এর মধ্যে তিনি কাবুলের জর্ঘুনা বালিকা বিদ্যালয়ের পরিচালিকা ছিলেন। ১৯৪৫ সালে তিনি দ্বিতীয় স্বামীরূপে মুহাম্মদ আবুবকরকে বিয়ে করেছিলেন; এই দম্পতির দুটি কন্যা এবং একটি পুত্র রয়েছে এবং ১৯৭০ সালে তাদের বিবাহবিচ্ছেদ হয়েছিল।  জর্ঘুনা বালিকা বিদভালয় ছেড়ে যাওয়ার পরে এবং ১৯৬৩ সালে শিক্ষা মন্ত্রণালয়ে যোগদানের আগে তিনি ১৯৬২ সাল পর্যন্ত নারী কল্যাণ সমিতির সাধারণ পরিচালক হিসাবে কাজ করেছিলেন।  তিনি রেড ক্রিসেন্ট সোসাইটির সাধারণ পরিচালক হিসাবেও দায়িত্ব পালন করেছিলেন।

১৯৬৪ সালের সংবিধান অনুসারে তিনি একই বছরে সাংবিধানিক পরিষদে নির্বাচিত হয়েছিলেন  যা আফগান নারীদেরকে প্রথমবারের মত ভোটাধিকারের সাথে পরিচয় করিয়ে দিয়েছিল। পরবর্তীকালে ১৯৬৫ সালের নির্বাচনে নির্বাচিত চারজন নারী সংসদ সদস্যের অন্যতম ছিলেন তিনি।  নির্বাচনে তিনি প্রথম  কাবুল সিটি জেলার প্রতিনিধিত্ব করেছিলেন।  তবে ১৯৬৯  সালের নির্বাচনে তিনি প্রতিদ্বন্দ্বিতা করেননি। 

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:রাজনীতিতে আফগান নারী
বিষয়শ্রেণী:রেডিও উপস্থাপিকা
বিষয়শ্রেণী:আফগান রেডিও উপস্থাপক
বিষয়শ্রেণী:আফগান শিক্ষাবিদ
বিষয়শ্রেণী:নারী শিক্ষাবিদ
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আফগান নারীবাদী
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:আফগান বেসামরিক কর্মচারী
বিষয়শ্রেণী:মৃত্যুর সাল অজানা
বিষয়শ্রেণী:২০শ শতাব্দীর আফগান রাজনীতিবিদ
ফারিবা আহমাদি কাকর

**ফারিবা আহমাদি কাকর** () হলেন একজন আফগান রাজনীতিবিদ। ২০০৫ সালে তিনি আফগানিস্তানের জাতীয় বিধানসভার নিম্নকক্ষের নির্বাচনে কান্দাহার প্রদেশের প্রতিনিধি হিসাবে নির্বাচিত হয়েছিলেন

## ব্যক্তিগত জীবন
ফারিবা আহমাদি কাকর ১৯৬৫ সালে কান্দাহারে জন্মগ্রহণ করেছিলেন। নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "তিনি একজন "স্ব-শিক্ষিত শিক্ষিকা" এবং পাশতু নৃগোষ্ঠীর সদস্য। তিনি যোগাযোগ কমিটিতে বসছেন।"

২০১৩ এর আগস্টে আফগানিস্তানের গজনিতে তার বাচ্চাদের সাথে বেড়াতে যাওয়ার সময় তাকে তালেবানরা অপহরণ করেছিল এবং তাকে মুক্তির বিনিময়ে চার তালেবান বন্দীকে মুক্তি দেওয়ার দাবি জানিয়েছিল। ২০১৩ সালের ৮ই সেপ্টেম্বরে বন্দী অবস্থায় থাকা বেশ কয়েকজন তালেবান যোদ্ধার পরিবারের সদস্যদের মুক্তির বিনিময়ে তাকে মুক্তি দেওয়া হয়েছিল।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে আফগান নারী
বিষয়শ্রেণী:পশতু ব্যক্তি
বিষয়শ্রেণী:ফার্সি ভাষার লেখা থাকা নিবন্ধ
বিষয়শ্রেণী:কান্দাহার প্রদেশের ব্যক্তি
বিষয়শ্রেণী:অপহরণকৃত আফগান ব্যক্তি
বিষয়শ্রেণী:কান্দাহার প্রদেশের রাজনীতিবিদ
বিষয়শ্রেণী:পশতু নারী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
সাহিরা শরিফ

**সাহিরা শরিফ** (*সায়রা শরীফ*) হলেন একজন আফগান রাজনীতিবিদ যিনি ২০০৫ সালে আফগানিস্তানের জাতীয় বিধানসভার নিম্নকক্ষের নির্বাচনে খোস্ত প্রদেশের প্রতিনিধি হিসাবে নির্বাচিত হয়েছিলেন।

নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে উল্লেখ করা হয়েছিল যে তিনি *"সম্ভবত হেজব-ই-ইসলামির সাথে জড়িত ছিলেন"*। তিনি পশতুন নৃগোষ্ঠীর একজন সদস্য।

তিনি বিশ্ববিদ্যালয়ে পড়াশোনা করেছিলেন এবং স্নাতকোত্তর ডিগ্রিও অর্জন করেছেন।

সংসদ সদস্য হয়ে তিনি শিক্ষা কমিটিতে বসেছিলেন। তিনি হেজব-ই-ইসলামির প্রাক্তন নেত্রী হলেও ২০০৫ সালে স্বতন্ত্র প্রার্থী হিসাবে নিজেকে উপস্থাপন করেছিলেন এবং মনে করা হয় যে তিনি হামিদ কারজাই প্রশাসনকে সমর্থন করেছিলেন।

তিনি নিজেকে একজন নারী অধিকার কর্মী হিসাবে বর্ণনা করে থাকেন।

২০০৯ সালের রাষ্ট্রপতি নির্বাচনের সময় তিনি আশরাফ গনিকে সমর্থন করেছিলেন।

২০১০ সালে আফগান সংসদীয় নির্বাচনের ক্ষেত্রে তিনি খোস্ত প্রদেশ থেকে স্বতন্ত্র প্রার্থী হিসেবে প্রতিদ্বন্দিতা করেছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে আফগান নারী
বিষয়শ্রেণী:খোস্ত প্রদেশের ব্যক্তি
বিষয়শ্রেণী:খোস্ত প্রদেশের রাজনীতিবিদ
বিষয়শ্রেণী:পশতু নারী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:আফগান নারী অধিকার কর্মী
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
উত্তরবঙ্গ এক্সপ্রেস

১৩১৪৭/৪৮ শিয়ালদহ-বামনহাট **উত্তরবঙ্গ এক্সপ্রেস**টি ভারতীয় রেলের পূর্ব রেল অঞ্চলের অন্তর্গত একটি এক্সপ্রেস ট্রেন, যা ভারতের শিয়ালদহ ও বামনহাটের মধ্যে চলাচল করে।

এটি পশ্চিমবঙ্গ রাজ্যে শিয়ালদা থেকে বামনহাট পর্যন্ত ১৩১৪৭ নং ট্রেন এবং বিপরীত অভিমুখে ১৩১৪৮ নং ট্রেন হিসাবে পরিচালনা করা হয়।
## কোচ
১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসে বর্তমানে ১ টি এসি ২ টিয়ার, ১ টি এসি ৩ টিয়ার, ৯ টি স্লিপার ক্লাস, ৪ টি সাধারণ অনারক্ষিত এবং ২ টি এসএলআর (সিটিং কাম লাগেজ রেক) কোচ রয়েছে। এটিতে কোন প্যান্ট্রি গাড়ি নেই।

ভারতের বেশিরভাগ ট্রেন পরিষেবাদির রীতি অনুসারে, চাহিদার উপর নির্ভর করে ভারতীয় রেলের বিবেচনার ভিত্তিতে কোচের বিন্যাস সংশোধন করা যেতে পারে।
## পথ
১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসের গুরুত্বপূর্ণ বিরতিস্থলসমূহ:
* 
* 
* 
* 
* 
* 
* 
* 
## সময়সূচী
* ১৩১৪৭ শিয়ালদহ-বামনহাট উত্তরবঙ্গ এক্সপ্রেস শিয়ালদহ থেকে প্রতিদিন ভারতীয় সময় ১৯:৩০ ঘটিকায় ছেড়ে পরের দিন বেলা ১১:৩০ ঘটিকায় বামনহাটে পৌঁছায়।
* ১৩১৪৮ বামনহাট–শিয়ালদহ উত্তরবঙ্গ এক্সপ্রেস প্রতিদিন বেলা ভারতীয় সময় ১১ টা ১৫ মিনিটে বামানহাট থেকে ছেড়ে যায় এবং পরের দিন সোয়া পাঁচটায় শিয়ালদায় পৌঁছায় যায়।

## তথ্যসূত্র

* 
* 
* 
* 
* 
* 

বিষয়শ্রেণী:কলকাতার রেল পরিবহন
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ভারতের এক্সপ্রেস ট্রেন
বিষয়শ্রেণী:কলকাতার পরিবহন
বিষয়শ্রেণী:ভারতের নামযুক্ত যাত্রীবাহী ট্রেন
নাদওয়াতুল মুসান্নিফীন

**নাদওয়াতুল মুসান্নিফীন** () হল দিল্লির শিক্ষাভিত্তিক গবেষণা প্রতিষ্ঠান এবং প্রকাশনা সংস্থা। ১৯৩৮ সালে আতিকুর রহমান উসমানি, হামিদ আল-আনসারী গাজী, হিফজুর রহমান সিওহারভি এবং সাইদ আহমদ আকবরাবাদী সহ অন্যান্য পণ্ডিতগণ এই প্রতিষ্ঠানটি প্রতিষ্ঠা করেছিলেন।

## ইতিহাস
এটি ১৯৩৮ সালে আতিকুর রহমান উসমানি, হামিদ আল-আনসারী গাজী, হিফজুর রহমান সিওহারভি এবং সাইদ আহমদ আকবরাবাদী প্রতিষ্ঠা করেছিলেন। মূলত এটি করোল বাগে প্রতিষ্ঠিত হয়েছিল। ১৯৪৭ সালের দাঙ্গার সময়ে এই প্রতিষ্ঠানটি ক্ষতির সম্মুখীন হয়েছিল। আতিকুর রহমান উসমানি কর্তৃক ভারত বিভাজনের পর এটি নিকটবর্তী দিল্লি জামে মসজিদে স্থানান্তরিত হয়।

প্রতিষ্ঠানটি ধর্ম, ইতিহাস, সংস্কৃতি এবং ধর্মতত্ত্ব সম্পর্কিত বিভিন্ন বিষয় নিয়ে বই প্রকাশ করে। প্রতিষ্ঠানটি *বুরহান* নামে একটি সাময়িকী প্রকাশ করেছিল যা শিবলী একাডেমির *আল-মা'আরিফের* পরে সেরা ইসলামি পত্রিকা হিসাবে বিবেচিত হয়।

## সহযোগী আলেমগণ

* মুহাম্মদ তাকি আমিনী
* জয়নুল আবেদীন সাজ্জাদ মিরাঠী

## প্রকাশনা

নাদওয়াতুল মুসান্নিফীন ***আবু বকরের*** ***সরকারি চিঠি, উমর ফারুকের'' ''সরকারি চিঠি, উসমান গনির সরকারি চিঠি, খিলাফতের'' ''গভীর'' ''অর্থনৈতিক'' ''বিশ্লেষণ,'' ''আরবি সাহিত্যে প্রাচীন ভারত'', ''ভারতীয় ইতিহাসে নতুন আলো - একটি আরবি পাণ্ডুলিপি থেকে*** দিল্লি বিশ্ববিদ্যালয়ের আরবি বিভাগের প্রাক্তন প্রধান অধ্যাপক খুরশিদ আহমদ ফারিকের সংকলিত ***প্রথম শতাব্দী এবং রিদার ইতিহাসের একজন রাষ্ট্রনায়ক*** ইত্যাদি ২৫০টিরও বেশি বই প্রকাশ করে।

## মন্তব্য
জামিয়া মিলিয়া ইসলামিয়ায় আব্দুল ওয়ারিস খান *ইসলামি উলূম মেঁ নাদওয়াতুল মুসান্নিফীন কি খিদমত: এক মুতালা*, (অনুবাদ: *The contribution of Nadwatul Musannifeen in Islamic studies: A study; ইসলামি শিক্ষায় নাদওয়াতুল মুসান্নিফীনের অবদান: একটি গবেষণা*) নামে একটি ডক্টরার থিসিস লিখেছিলেন।

## তথ্যসূত্র

বিষয়শ্রেণী:১৯৩৮-এ প্রতিষ্ঠিত
বিষয়শ্রেণী:গবেষণা ইনস্টিটিউট
বিষয়শ্রেণী:দেওবন্দি
বিষয়শ্রেণী:ভারতের গবেষণা প্রতিষ্ঠান
বিষয়শ্রেণী:১৯৩৮-এ ভারতে প্রতিষ্ঠিত
বিষয়শ্রেণী:ভারতের প্রকাশনা কোম্পানি
ফাতিমা আজিজ

**ফাতিমা আজিজ** ( ;  ; ১৯৭৩ - ২০ মার্চ ২০২১) ছিলেন একজন আফগান চিকিৎসক এবং রাজনীতিবিদ। ২০০৫ সালে কয়েক দশকের পর অনুষ্ঠিত হওয়া আফগানিস্তানের প্রথম সংসদ নির্বাচনে কুন্দুজ প্রদেশের প্রতিনিধি হিসাবে তিনি সংসদের নিম্নকক্ষে নির্বাচিত হয়েছিলেন। পরবর্তীতে ২০১০ ও ২০১৮ সালের নির্বাচনে তিনি আরো দুইবার নির্বাচিত হয়েছিলেন। ক্যান্সারে আক্রান্ত হয়ে ২০২১ সালে মৃত্যুর আগ পর্যন্ত তিনি সংসদ সদস্য হিসাবে দায়িত্ব পালন করেছিলেন।

## ব্যক্তিগত জীবন
ফাতিমা আজিজের প্রথম ভাষা ছিল দারি এবং তিনি পশতু, ইংরেজি ও উর্দুও বলতে পারতেন। তিনি একজন প্রকৌশলীর সাথে বিবাহবন্ধনে আবদ্ধ হয়েছিলেন এবং তার দুটি কন্যা ও দুটি পুত্র রয়েছে। তার ভাই কুন্দুজের অর্থনীতি মন্ত্রণালয়ের একজন প্রতিনিধি ছিলেন। ২০২০ সালে তিনি কোভিড-১৯ পরীক্ষায় তিনি সংক্রমিত বলে বলে ফলাফল এসেছিল এবং অক্সিজেন টিউব সহ বিছানায় শোয়া আবস্থায় তিনি একটি অনলাইন ভিডিও পোস্ট করেছিলেন। ২০২১ সালের ১২ মার্চ সুইজারল্যান্ডের একটি হাসপাতালে তিনি ক্যান্সারে আক্রান্ত হয়ে মৃত্যুবরণ করেছেন।

## তথ্যসূত্র

বিষয়শ্রেণী:সুইজারল্যান্ডে ক্যান্সারে মৃত্যু
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:২০২১-এ মৃত্যু
বিষয়শ্রেণী:১৯৭৩-এ জন্ম
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আফগান তাজিক ব্যক্তি
বিষয়শ্রেণী:কার্যালয়ে মৃত্যুবরণকারী রাজনীতিবিদ
বিষয়শ্রেণী:২১শ শতাব্দীর নারী চিকিৎসক
বিষয়শ্রেণী:২০শ শতাব্দীর নারী চিকিৎসক
বিষয়শ্রেণী:আফগান নারী রাজনীতিবিদ
বিষয়শ্রেণী:রাজনীতিতে আফগান নারী
বিষয়শ্রেণী:কুন্দুজের ব্যক্তি
বিষয়শ্রেণী:আফগান নারী চিকিৎসক
বিষয়শ্রেণী:আফগান চিকিৎসক
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
সিমা সমর

**সিমা সমর** ( ; জন্ম ৩ ফেব্রুয়ারি, ১৯৫৭) হলেন একজন আফগান নারী ও মানবাধিকার আইনজীবী, সক্রিয়কর্মী এবং জাতীয় ও আন্তর্জাতিক বিভিন্ন ফোরামের সমাজকর্মী। তিনি ২০০১ থেকে ২০০৩ সালের ডিসেম্বর পর্যন্ত আফগানিস্তানের নারী বিষয়ক মন্ত্রীর দায়িত্ব পালন করেছিলেন। তিনি বর্তমানে আফগান স্বাধীনতা মানবাধিকার কমিশনের (এআইএইচআরসি) সভাপতির দায়িত্ব পালন করছেন এবং ২০০৫ থেকে ২০০৯ সাল পর্যন্ত সুদানের মানবাধিকার পরিস্থিতি সম্পর্কে জাতিসংঘের বিশেষ প্রতিবেদক ছিলেন। ২০১১ সালে তিনি নতুন প্রতিষ্ঠিত সত্য ও ন্যায়বিচার পার্টির অংশ ছিলেন। ২০১২ সালে, "বিশ্বের সবচেয়ে জটিল ও বিপজ্জনক অঞ্চলে, মানবাধিকার, বিশেষত নারীর অধিকার প্রতিষ্ঠায় তাঁর দীর্ঘকালীন এবং সাহসী আত্মোৎসর্গের জন্য" তিনি রাইট লাইভলিহুড পুরস্কার পেয়েছিলেন।

## পুরস্কার ও স্বীকৃতি
মানবাধিকার এবং গণতন্ত্র সম্পর্কে কাজের জন্য তিনি অসংখ্য আন্তর্জাতিক পুরস্কার পেয়েছেন, তার মধ্যে উল্লেখযোগ্য হল-

* ১৯৯৪ সম্প্রদায়গত নেতৃত্বের জন্য রামোন ম্যাগসেসে পুরস্কার;
* ১৯৯৫ সুইজারল্যান্ডের বিশ্ব অর্থনৈতিক ফোরাম থেকে *আগামীর বিশ্ব নেতা*;
* জন হামফ্রে স্বাধীনতা, অধিকার ও গণতন্ত্র পুরস্কার,, কানাডা ২০০১;
* সেরা সমাজকর্মী পুরস্কার, মেলো ট্রাস্ট ফাউন্ডেশন, কোয়েটা, পাকিস্তান মার্চ ২০০১;
* আন্তর্জাতিক মানবাধিকার পুরস্কার, আন্তর্জাতিক মানবাধিকার আইন সমিতি, ওয়াশিংটন, ডিসি এপ্রিল ২০০২;
* এশিয়া গণতন্ত্র ও মানবাধিকার পুরস্কার, ডিসেম্বর ২০০৮
* অর্ডার অফ কানাডার সম্মানসূচক অফিসার, ২০০৯
* রাইট লাইভলিহুড পুরস্কার, ২০১২
* ২০১২ সালের নভেম্বর মাসে সামাজিক ন্যায়বিচারের জন্য মাদার তেরেসা পুরস্কার
* ২০১৩ সালের মে মাসে সালেম স্টেট বিশ্ববিদ্যালয় থেকে সম্মানসুচক ডক্টরেট

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:কোয়েটার ব্যক্তি
বিষয়শ্রেণী:আফগান নারী চিকিৎসক
বিষয়শ্রেণী:আফগান মানবাধিকার কর্মী
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আফগান নারী অধিকার কর্মী
বিষয়শ্রেণী:আফগান চিকিৎসক
বিষয়শ্রেণী:পাকিস্তানে আফগান প্রবাসী
বিষয়শ্রেণী:আফগানিস্তানের নারী মন্ত্রী
বিষয়শ্রেণী:হাজারা নারী রাজনীতিবিদ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:হাজারা রাজনীতিবিদ
এতিয়েন-লুই মাল্যুস

**এতিয়েন-লুই মাল্যুস** (, ২৩শে জুলাই, ১৭৭৫ – ২৩শে ফেব্রুয়ারি, ১৮১২) একজন ফরাসি সামরিক কর্মকর্তা, প্রকৌশলী, পদার্থবিজ্ঞানী ও গণিতবিদ ছিলেন।

মাল্যুস ফ্রান্সের রাজধানী প্যারিসে জন্মগ্রহণ করেন। তিনি ১৭৯৮ থেকে ১৮০১ পর্যন্ত সামরিক অধিনায়ক নাপোলেওঁ-র নেতৃত্বে মিশর অভিযানে অংশ নেন। তিনি আঁস্তিত্যু দেজিপ্ত নামক গবেষণা প্রতিষ্ঠানের গণিত বিভাগের সদস্য ছিলেন। ১৮১০ সালে তিনি ফ্রান্সের আকাদেমি দে সিয়ঁস (বিজ্ঞান অ্যাকাডেমি)-এর সদস্যপদ লাভ করেন। ঐ বছর লন্ডনের রাজকীয় সমিতি তাঁকে রামফোর্ড পদকে ভূষিত করে।

মাল্যুসের গাণিতিক কর্মকাণ্ডের প্রায় পুরোটাই আলোর গবেষণার সাথে সম্পর্কিত। তিনি রশ্মিব্যবস্থা নামক জ্যামিতিক ব্যবস্থা অধ্যয়ন করেন, যা ইউলিউস প্ল্যুকারের রেখা জ্যামিতির সাথে ঘনিষ্ঠভাবে সম্পর্কিত ছিল। তিনি ক্রিস্টিয়ান হয়গেন্সের আলোক সম্পর্কিত তত্ত্বগুলি যাচাই করার জন্য পরীক্ষা সম্পাদন করেন এবং তত্ত্বটিকে পুনরায় বিশ্লেষণী রূপে রচনা করেন। ১৮০৯ সালে তিনি প্রতিফলনের মাধ্যমে আলোকের মেরুকরণ সংক্রান্ত আবিষ্কারটি প্রকাশ করেন এবং ১৮১০ সালে স্ফটিক বা কেলাসে আলোর দ্বৈত প্রতিসরণ সংক্রান্ত তত্ত্বটি প্রদান করেন।

মাল্যুস তাঁর আবিষ্কৃত প্রতিফলনের মেরুকরণ কোণটির সাথে প্রতিফলনকারী পদার্থের প্রতিসরাংকের মধ্যকার সম্পর্ক শনাক্ত করতে চেষ্টা করেছিলেন। যদিও তিনি পানি বা জলের জন্য এই সম্পর্কটি সঠিকভাবে নির্ণয় করতে সক্ষম হয়েছিলেন, কিন্তু কাচের জন্য তা করতে সক্ষম হননি। এর কারণ তাঁর সময়ে কাচের মান তেমন উন্নত ছিল না; বেশির ভাগ কাচের পৃষ্ঠতলের প্রতিসরাংক এবং কাচের অভ্যন্তরভাগের প্রতিসরাংকের মধ্যে ভিন্নতা ছিল। শেষ পর্যন্ত ১৮১৫ সালে এসে স্যার ডেভিড ব্রিউস্টার উচ্চমানের কাচ নিয়ে পরীক্ষা চালানোর সুযোগ পান এবং উপর্যুক্ত সম্পর্কটিকে সঠিকভাবে সূত্রায়ন করেন, যার নাম দেওয়া হয়েছে ব্রিউস্টারের সূত্র। এই সূত্রটিকে পরবর্তী আরেকজন ফরাসি পদার্থবিজ্ঞানী ওগ্যুস্তাঁ-জঁ ফ্রেনেল তাঁর ফ্রেনেল সমীকরণগুলির একটি বিশেষ ক্ষেত্র হিসেবে তাত্ত্বিকভাবে ব্যাখ্যা করেন।

মাল্যুস সম্ভবত সবচেয়ে বেশি স্মরণীয় মাল্যুসের সূত্রের কারণে। কোনও মেরুকারককে যখন কোনও আপতিত রশ্মিপটির পথে স্থাপন করা হয়, তখন যে তীব্রতা লব্ধ হয়, সেটিকে এই সূত্রটির মাধ্যমে নির্ণয় করা যায়। ফ্রান্সের প্যারিসের আইফেল টাওয়ার বুরূজের উপরে যে ৭২ জন বিখ্যাত ফরাসি ব্যক্তির নাম খোদাই করা আছে, মাল্যুসের নামও তাদের মধ্যে একটি।

## তথ্যসূত্র

বিষয়শ্রেণী:১৭৭৫-এ জন্ম
বিষয়শ্রেণী:১৮১২-এ মৃত্যু
বিষয়শ্রেণী:ফরাসি গণিতবিদ
বিষয়শ্রেণী:ফরাসি পদার্থবিজ্ঞানী
বিষয়শ্রেণী:ফরাসি বিজ্ঞান একাডেমির সদস্য